Laurentinus Cortizo

Laurentinus Cortizo Cohen, nomine vernaculari Laurentino sed saepius Nito nuncupatus (in urbe Panamensi natus die 30 Ianuarii 1953) est politicus et mercator Panamae.

Filius est conductoris laophoriorum e Gallaecia orti. Alumnus est academiarum militarium Valley Forge et Viridis Montis in Civitatibus Foederatis; studia superiora apud universitatem Texanam suscepit sed sine lauris domum rediit. Ab anno 1981 usque in 1986 Vasingtoniae missus est iuxta ordinem civitatum Americanarum. Legatus est conventui nationali Panamensi ab anno 1994 usque in 2004. Quo anno minister ab evolutione agronomica factus est, praeside Martino Torrijo, quod officium die 10 Ianuarii 2006 renuntiavit. Praesidatum Panamense bis petivit, anno 2009 malo, anno 2019 bono successu.

 Nexus externi 
 "O novo presidente electo de Panamá ten as súas raíces en Beariz" (7 Maii 2019) apud G24 Notícias


Categoria:Nati 1953
Categoria:Homines vivi
Categoria:Politici Panamae
Categoria:Legati Panamae
Categoria:Alumni academiae Valley Forge
Categoria:Alumni academiae militaris Viridis Montis